Získavajú sa napríklad z monoklonových protilátok utvorených imunizáciou myší hapténmi, ktorými napodobňujú reakcie enzýmami v prechodnom stave. Napríklad abzým 28B4 katalyzuje oxidáciu perjodátu p-nitrotoluenemetylsulfidu na sulfoxid, v ktorom sa prenášajú elektróny z atómu síry na elektronegatívnejší atóm kyslíka. Tým sa takáto reakcia urýchli a protilátka pritom pôsobí ako enzým. Abzýmy produkuje imunitný systém a imitujú katalytickú schopnosť prírodných enzýmov. Podobnú funkciu, ale inú štruktúru majú katalytické protilátky, ktorými majú Fc domény alebo ich časť nahradenú kovalentne nadviazaným enzýmom.
Kadlec, O. et al.: Encyklopédia medicíny. I. Bratislava: Asklepios 1993.
monoklonová protilátka, ktorej väzbové miesto špecificky viaže nízkomolekulovú látku (haptén) a je substrátom alebo medziproduktom určitej katalyzovanej reakcie